CELEX: 62015CN0510
Language: mt
Date: 2015-09-24 00:00:00
Title: Kawża C-510/15 P: Appell ippreżentat fl-24 ta’ Settembru 2015 minn Fapricela – Indústria de Trefilaria, SA mis-sentenza mogħtija mill-Qorti Ġenerali (Is-Sitt Awla) fil-15 ta’ Lulju 2015 fil-Kawża T-398/10, Fapricela vs Il-Kummissjoni

16.11.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 381/25
            
         Appell ippreżentat fl-24 ta’ Settembru 2015 minn Fapricela – Indústria de Trefilaria, SA mis-sentenza mogħtija mill-Qorti Ġenerali (Is-Sitt Awla) fil-15 ta’ Lulju 2015 fil-Kawża T-398/10, Fapricela vs Il-Kummissjoni
   (Kawża C-510/15 P)
   (2015/C 381/27)
   Lingwa tal-kawża: il-Portugiż
   
      Partijiet
   
   
      Appellanti: Fapricela – Indústria de Trefilaria, SA (rappreżentanti: T. Caiado Guerreiro u R. Rodrigues Lopes, avukati)
   
      Parti oħra fil-proċedura: Il-Kummissjoni Ewropea
   
      Talbiet
   
   
               (i)
            
            
               tikkorreġi l-volum tal-bejgħ meħud inkunsiderazzjoni għall-kalkolu tal-multa;
            
         
               (ii)
            
            
               tannulla parzjalment is-sentenza appellata sa fejn din tirreferi:
               
                           —
                        
                        
                           għall-volum tal-bejgħ li għandu jittieħed inkunsiderazzjoni;
                        
                     
                           —
                        
                        
                           għall-oneru tal-prova fir-rigward tat-tul tal-parteċipazzjoni fl-akkordju;
                        
                     
                           —
                        
                        
                           għall-attribuzzjoni ta’ livell ta’ gravità ogħla meta mqabbel ma’ Fundia;
                        
                     
                           —
                        
                        
                           għall-attribuzzjoni ta’ ammont addizzjonali eċċessiv.
                        
                     
         
               (iii)
            
            
               tikkorreġi, b’mod konformi, l-ammont tal-multa, b’mod partikolari permezz:
               
                           —
                        
                        
                           tal-korrezzjoni tal-volum tal-bejgħ;
                        
                     
                           —
                        
                        
                           tal-korrezzjoni tat-tul tal-ksur;
                        
                     
                           —
                        
                        
                           tal-korrezzjoni tas-sena meħuda inkunsiderazzjoni għall-kalkolu tal-multa;
                        
                     
                           —
                        
                        
                           tal-korrezzjoni tal-livell ta’ gravità tal-ksur, billi tattribwixxi livell ta’ gravità ta’ 16 % (indaqs għal dak attribwit lil Fundia);
                        
                     
                           —
                        
                        
                           tal-korrezzjoni tal-ammont addizzjonali.
                        
                     
         
               (iv)
            
            
               tikkundanna lill-Kummissjoni għall-ispejjeż.
            
         
      Aggravji u argumenti prinċipali
   
   
               a)
            
            
               Il-volum tal-bejgħ meħud inkunsiderazzjoni mill-Kummissjoni għall-kalkolu tal-multa u aċċettat mill-Qorti Ġenerali huwa vvizzjat bi żbalji evidenti, li jeħtieġu li jiġu korretti;
            
         
               b)
            
            
               Il-Qorti Ġenerali allokat b’mod indebitu l-oneru tal-prova u, f’dan is-sens, wettqet ksur tal-prinċipju ta’ preżunzjoni tal-innoċenza fl-analiżi tal-fatti;
            
         
               c)
            
            
               Il-Qorti Ġenerali kisret id-dmir tagħha ta’ motivazzjoni, kif ukoll il-prinċipju ta’ ugwaljanza fit-trattament fil-kalkolu tal-multa, liema fatt irriżulta fid-determinazzjoni tal-livell eċċessiv ta’ gravità tal-ksur;
            
         
               d)
            
            
               Il-Qorti Ġenerali kisret il-prinċipju ta’ proporzjonalità fid-determinazzjoni tal-ammont addizzjonali bħala effett dissważiv, b’effetti, b’mod partikolari, fuq il-proporzjonalità tal-multa.